রাহুল সিনহা ঘুষকাণ্ডে এবার কলকাতার নগরপাল রাজীবকুমারকে নিশানা করল বিজেপি। কলকাতায় এসে রাজীবকুমারের বিরুদ্ধে তোপ দাগলেন অমিত শাহ। অন্যদিকে,  নির্বাচন কমিশনে গিয়ে নগরপালকে সরানোর দাবি জানিয়ে এলেন রাহুল সিনহা। জোড়াসাঁকো থানার কাছে ২৪ ঘণ্টার মধ্যে রিপোর্ট তলব করেছে নির্বাচন কমিশন।
 ওয়েব ডেস্ক: রাহুল সিনহা ঘুষকাণ্ডে এবার কলকাতার নগরপাল রাজীবকুমারকে নিশানা করল বিজেপি। কলকাতায় এসে রাজীবকুমারের বিরুদ্ধে তোপ দাগলেন অমিত শাহ। অন্যদিকে,  নির্বাচন কমিশনে গিয়ে নগরপালকে সরানোর দাবি জানিয়ে এলেন রাহুল সিনহা। জোড়াসাঁকো থানার কাছে ২৪ ঘণ্টার মধ্যে রিপোর্ট তলব করেছে নির্বাচন কমিশন। রাজ্য বিজেপি অফিসে গিয়ে রাহুল সিনহাকে ঘুষ দেওয়ার চেষ্টা। কাঠগড়ায় কলকাতা পুলিসের স্পেশাল ব্রাঞ্চের দুই কর্মী। কলকাতায় এসে ঘুষকাণ্ডে নগরপাল রাজীব কুমারকে নিশানা করলেন বিজেপি সভাপতি অমিত শাহ। অমিত শাহ যেখানে শেষ করলেন, সেখান থেকেই শুরু করলেন রাহুল সিনহা। নগরপালের নামে সোজা নির্বাচন কমিশনের নালিশ জানিয়ে এলেন তিনি। বিজেপির অভিযোগ, মুখ্যমন্ত্রীর নির্দেশে বিজেপিকে অপদস্থ করার ছক কষেছিলেন নগরপাল রাজীবকুমার। অবিলম্বে তাঁকে সরিয়ে দিতে হবে।   ইতিমধ্যেই, অভিযুক্ত দুই পুলিসকর্মীর বিরুদ্ধে বিভাগীয় তদন্ত শুরু হয়েছে। মঙ্গলবার অভিযুক্ত শুভাশিস রায়চৌধুরী ও আমিনুর রহমানকে তলব করেন ডিসি সেন্ট্রাল অখিলেশ চতুর্বেদী। দীর্ঘক্ষণ জেরা করা হয় দুজনকে। যদিও, সাংবাদিকদের সামনে মুখ খুলতে চাননি অভিযুক্তরা। রাহুল সিনহার অভিযোগ, মুর্শিদাবাদে গরু পাচারে সুবিধা করে দেওয়ার অছিলায় তাঁকে ঘুষ দিতে চান শুভাশিস ও আমিনুর। গোটা বিষয়টি খতিয়ে দেখতে মঙ্গলবার মুর্শিদাবাদ পৌছেছে STF-এর বিশেষ দল। গোটা বিষয়টি খতিয়ে দেখছেন তাঁরা।